**„21.TOP BUMBA-2014”**

**NOTEIKUMI.**

1. Uz laukuma spēlē 3:3 dalībnieki (posmā 4 spēlētāji, kopā komandā 4 spēlētāji).
2. Spēles tiesnesis-jaunakajās grupās, pirms spēles izlozē komandu, kura sāk spēli, lielajās veic izlozi paši spēlētāji.
3. Spēle notiek līdz 11 punktiem apakšgrupu spēlēs , spēlēs par 1.un 3.vietu –līdz 15 punktiem ar 2 punktu starpību.
4. Mazajiem spēles laiks 8 min.jeb līdz sasniegtiem 11 punktiem,neizšķirta rezultāta gadījumā spēle tiek turpināta līdz pirmajam grozam, spēles pagarinājumu sāk komanda, kas aizsargājās spēli sākot.
5. Spēle sākas no laukuma vidus atzīmes aiz 6,75 metru atzīmes.
6. Trīs sekunžu zonas nav.
7. Minūšu pārtraukumi netiek doti.
8. Spēlētāju maiņa notiek spēles gaitā (pie basketbola groza).
9. Pēc iemesta groza bumba pāriet otras komandas rīcībā.
10. Strīdus bumba visos spēles gadījumos tiek atdota komandai, kura atrodas aizsardzībā.
11. Ja bumbu iegūst komanda, kas atrodas aizsardzībā, tā jāizspēlē ārā aiz 6,75 metru līnijas.
12. Par katru iemestu grozu komanda saņem 2 punktus, izņemot gadījumus, ja metiens tiek izpildīts aiz 6,75 metru līnijas, tad komandai tiek ieskaitīti 3 punkti,soda metiens 1 punkts.
13. Pēc soda metieniem notiek cīņa par bumbu. Uzbrūkošā komanda drīkst atlecošo bumbu mest grozā, bet komandai, kas atrodas aizsardzībā, tā vispirms jāizspēlē aiz 6,75 metru līnijas.
14. Ar nolūku(nesportiska, tehniskā piezīme) izdarītie pārkāpumi tiek sodīti ar 2 soda metieniem.
15. Par katru pārkāpumu-uzbrūkot grozam, tiek mests 1 soda metiens,ja nav metiens uz grozu,izspēlē bumbu aiz 6,75 m līnijas.
16. Iesildīšanās laikā nedrīkst ,,spraust” bumbu grozā no augšas(karāties grozā). Pretējā gadījumā spēle sākas ar 3 soda metieniem par katru „ spraudienu ”. Spēles laikā bumbu likt grozā no augšas nav aizliegts ar noteikumu, ka spēlētājs neieķeras(nekarājas) stīpā.
    1. ieķeroties stīpā- 2 soda metieni;
    2. salaužot grozu, komandai tiek piešķirta diskvalifikācija attiecīgajā posmā.
17. Traumēts spēlētājs var tikt nomainīts jebkurā brīdī.Ja traumu guvušajam spēlētājam jāmet soda metieni, viņa vietā to dara spēlētājs, kas uznācis viņa vietā, ja rezervista nav, soda metienus met kāds no laukumā palikušajiem spēlētājiem.
18. Visos gadījumos aizsargs drīkst, atbilstoši noteikumiem, izsist bumbu uzbrucējam no rokām. Vienīgais gadījums, kad nedrīkst bumbu izsist, ja spēlētājs bumbu izspēlē aiz gala līnijas jeb aiz 6.75 m līnijas – T – piezīme (2 soda metieni).
19. Ja spēlētājam traumas rezultātā parādās asinis, viņam nekavējoties jāatstāj laukums. Spēlē drīkst atgriezties, kad asiņošana apturēta. Ja šo punktu neievēro, pretinieka komanda izpilda 2 soda metienus.
20. Mazajās grupās-visus pārkāpumus nosaka spēles tiesnesis. Ja sodu iemet, bumba pāriet pretinieka komandas rīcībā, ja atlec no groza, komandas cīnās par to. Ja tiek gūts grozs no spēles un ir noteikumu pārkāpums metiena brīdī, tad papildus tiek mests 1 soda metiens.
21. Spēles vilcināšana tek sodīta ar 2 soda metieniem, ko izpilda arī pēc spēles beigu signāla. Tiesnesis, paceļot roku, signalizē, ka līdz bumbas kontroles beigām atlikušas 5 sek.,4 sek, .... Bumbas tīša izmešana no laukuma vai neatdošana tiek sodīta ar 2 soda metieniem(tehn.piez.).
22. Nesportisks sods, tehniska piezīme – 2 soda metieni. Ja turpinās rupja spēle, komanda vai spēlētājs tiek diskvalificēta (pēc tiesneša lēmuma )uz doto spēli. Ja spēlētājs izdara grūdienu, sitienu tiesnesim, viņš tiek diskvalificēts uz visiem Top bumba posmiem, bet komanda uz konkrēto posmu.
23. Ja maiņa notiek nepareizi un laukumā vienlaicīgi ir 4 spēlētāji-tehniskā piezīme(2 soda metieni),un ja tajā laikā komanda, kas nepareizi ir veikusi maiņu ir guvusi grozu, tas netiek skaitīts.